cyanic-selkie/wikianc huggingface dataset:
Gran Depresión
right|250px|thumb|Migrant mother (madre emigrante), semeya de [[Dorothea Lange (1936) na qu'aparez Florence Owens Thompson, ma de siete fiyos y trabayadora agrícola treshumante que se convirtió n'imaxe icónica de la Gran Depresión.]] La Gran Depresión foi una fonda depresión económica d'alcance qu'asocedió na década de 1930. La so estensión temporal foi distinta nos distintos países, pero na mayoría d'ellos entamó en 1929 y duró hasta finales de la década de 1930. Foi la más llarga y fonda de toles depresiones económiques del sieglu XX, y tamién la qu'afectó al mayor númberu de países.
La depresión entamó nos Estaos Xuníos, cola cayida de los precios de les aiciones na bolsa de Nueva York qu'entamó alredor del 4 de setiembre de 1929, y convirtióse en noticia mundial col crack bursátil del 29 d'ochobre de 1929, conocíu de magar como Black Tuesday (Martes Prietu). Los efeutos de la depresión foron devastadores, tanto nos países ricos como nos probles. El productu internu brutu (PIB) mundial cayó un 15% ente 1929 y 1932. Los ingresos personales, la recaudación d'impuestos, los beneficios empresariales y los precios esbarrumbaron, y el comerciu internacional perdió un 50% del so valor. La tasa de paru alcanzó'l 25% nos Estaos Xuníos, y llegó al 33% en dellos países.
Les ciudaes de tol mundu, especialmente les mui dependientes de la industria pesada, sofrieron enforma, y la construcción paralizose cuasi completamente en dellos países. Los agricultores vieron como'l preciu de los cereales cayía un 60%, y les zones que dependíen económicamente de sectores como la minería y el tresporte, con demanda permenguada y escasos puestos de trabayu alternativu, foron les que peor lo pasaron.
L'aniciu de la crisis
Los historiadores económicos suelen atribuyir l'aniciu de la Gran Depresión al repentinu colapsu de los precios de les aiciones na bolsa de Nueva York el martes 29 d'ochobre de 1929, pero hai dellos que, al contrariu, ven el crack de la bolsa más como un síntoma que como una causa de la Gran Depresión. Dafechamente, dempués del Black Tuesday l'optimismu duró entá un tiempu. John D. Rockefeller dixo que ''Estos son díes nos que munchos desanímense. Pero nos 93 años de la mio vida les depresiones llegaron y colaron. La prosperidá siempres volvió, y ha facelo otra vuelta''. El mercáu de valores entamó a xubir otra vuelta nos primeros meses de 1930, llegando pa abril a los niveles de principios de 1929. Sicasí, esto yera entá un 30% menos del valor de la bolsa en setiembre de 1929. lang=ast|right|thumb|350px|Evolución del [[índiz Dow Jones en 1928-30.]] El gobiernu y les empreses, tomaos en conxuntu, gastaron más na primer metada de 1930 que nel periodu correspondiente del añu anterior. Pero los consumidores, que munchos d'ellos perdieran munchu dineru na bolsa l'añu anterior, recortaron los sos gastos un 10%, y a esa situación xunióse la gran seca que sofrió la zona del Mediu Oeste, aú se concentraba la producción agrícola d'Estaos Xuníos, dende mediaos de la década de 1930. Pa esi momentu les tases d'interés cayeran a niveles baxos, pero la espectativa de deflación y el reparu de la xente a pedir dineru prestáu ficieron que cayeran enforma el gastu de los consumidores y la inversión Pa mayu de 1930 les ventes de coches cayeran perbaxu los niveles de 1928. Los precios empezaron a cayer, magar que los salarios caltuviéronse estables; pero en 1931 entamó una espiral deflacionista. Les condiciones foron peores nes zones rurales, pol desplome de los precios de los productos agrícoles, y nes zones mineres y madereres, pol aumentu del desemplegu y la falta d'alternatives pa los que quedaben en paru.
La decayencia de la economía d'Estaos Xuníos foi'l factor qu'emburrió a los otros países a la crisis nún primer momentu, y dempués foron les fortaleces o debilidaes internes de cada país les que ficieron qu'afrontara la crisis de meyor o peor manera. P'afrontar la crisis y apuntalar la economía interna los países entamaron polítiques proteicionistes, lo que produció una cayida entá mayor del comerciu a nivel mundial. Pa finales de 1930 entamó un descensu, sele pero continuu, de la economía mundial, que nun había tocar fondu hasta 1933.
Causes de la crisis
Les dos teoríes clásiques que tenten desplicar la Gran Depresión son la keynesiana (depresión dirixida pola demanda) y la monetarista. Arriendes d'elles hai otres teoríes heterodoxes que rechacen o consideren accidentales les esplicaciones de keynesianos y monetaristes.
Les teoríes de la depresión dirixida pola demanda afirmen que la perda a gran escala de la confianza provocó un descenso repentín del consumu y de la inversión. Una y bones la llercia y la deflación instaláronse, muncha xente pensó que si se manteníen alloñaos de los mercaos conseguiríen evitar pérdides mañores. Tener dineru acumuláu entamó a ser ventayosu pola cayida continua de los precios, y esto fizo que la demanda baxara y baxara.
Los monetaristes afirmen que la Gran Depresión entamó como una recesión económica normal, y que foi la reducción de la oferta monetaria la que fizo empeorar la situación económica, provocando una recesión qu'acabó llevando a la Gran Depresión.
Economistes y historiadores económicos divídense ente los que creen na esplicación monetaria tradicional, qu'afirma que la falta de dineru circulante foi la causa primaria de la Gran Depresioón, y los que sofiten la idea keynesiana de qu'una cayida nel gastu, y especialmente na inversión, foi la causa principal de la Gran Depresión. Anguaño la controversia ye menos importante, una y bones la mayoría sofita la teoría de la deflación de la deuda y la hipótesis de les espectativas que, sobro la base de la esplicación monetaria de Milton Friedman y Anna Schwartz, añade consideraciones non monetaries.
La Barrera (Llorgozana)
La Barrera ye una casería de la parroquia de Llorgozana nel conceyu asturianu de Carreño.
Gran Depresión
Causes de la crisis
Hai dél consensu en considerar que la Reserva Federal d'Estaos Xuníos tenía que haber interrumpíu el procesu de deflación monetaria y colapsu bancariu. Si talo ficiera la recesión hubiera sío menos fonda y muncho más corta.
La Barrera (Llorgozana)
Alcuéntrase a 5,80 km de Candás, la capital del conceyu, a un altor mediu de 70 msnm y tien una población de.
Gran Depresión
Keynesiana
L'economista británicu John Maynard Keynes defendió, na so obra General Theory of Employment Interest and Money (Teoría xeneral del emplegu, el interés ya'l dineru), que'l descensu del gastu agregáu, esto ye, del valor de tolos bienes y servicios de la economía, contribuyó a un descensu de los ingresos personales y del emplegu, que quedaron bien perbaxu de la so media normal. Esto condució finalmente al equilibriu con niveles perbaxos d'actividá económica y gran desemplegu.
La idea básica de Keynes yera simple: pa que la xente tenga trabayu los gobiernos tienen qu'entrar en déficits presupuestarios cuando la economía dexa de crecer pa tomar el relevu del sector priváu, que nun tien estimulu ni capacidá, neses circunstancies, pa invertir lo suficiente como pa caltener la producción nún nivel normal y consiguir sacar así la economía de la situación de recesión. Los economistes keynesianos defenden el papel activu del estáu, al traviés del aumentu de los sos gastos en sectores que proporcionen munchos puestos de trabayu (infraestructures, por exemplu) y/o del descensu de los impuestos, como la receta pa sacar a los países de la recesión.
Monetarista
Los monetaristes siguen la esplicación de la causa de la crisis que desarrollaron Milton Friedman y Anna J. Schwartz. Ellos sostienen, na so obra A Monetary History of the United States (Historia monetaria de los Estaos Xuníos) que la Gran Depresión foi causada pola crisis bancaria que fizo quebrar un terciu de los bancos del país, pol descensu de la riqueza de los accionistes y, principalmente, por la contraición de la masa monetaria nún 35%. En conxuntu esto causó una cayida de los precios (deflación) d'un 33%. Al nun baxar los tipos d'interés, nin aumentar la base monetaria (cantidá de dineru en circulación nún país) nin inyectar liquidez nel sistema bancariu pa prevenir el so esbarrumbe la Reserva Federal provocó la tresformación de lo que yera una recesión más na Gran Depresión. Friedman afirmó que la recesión económica qu'entamó col crack de la bolsa hubiera sío una recesión más si la Reserva Federal tuviera reaccionao con firmeza escontra ella right|thumb|300px|La Gran Depresión dende'l puntu de vista monetariu. N'azul, PIB axustáu a dólares de 1996; en colloráu, [[índiz de precios; en verde, ufierta monetaria, y en gris númberu de bancos n'EEXX. Tolos datos nún indice axustáu en porcentaxe nel qu'al so valor en 1929 dáse-y el valor 100.]] La Reserva Federal permitió que dellos grandes bancos -ente ellos el Bank of the United States, que la so quiebra n'avientu de 1930 considérase l'aniciu del colapsu bancariu- quebraran, lo que traxo la llercia y una cadena de quiebras de pequeños bancos llocales en mediu de la indiferencia de la Reserva Federal. Friedman sostiene que si la Reserva desarrollara un programa de préstamos d'emerxencia pa salvar a los bancos grandes de la quiebra, o si mercara bonos del gobiernu (deuda pública) nel mercáu pa llevar liquidez a esti aumentando la cantidá de dineru en circulación dempués de la cadena de quiebres de los primeros bancos importantes, munchos otros nun tendríen quebrao y la masa monetaria nun tendría cayío tan fonda y rápidamente como lo fizo. Cola cantidá de circulación permenguada los empresarios nun yeren quién a consiguir nuevos préstamos nin se-yos refinanciaben los que ya teníen, y víense asina forciaos a dexar d'invertir. Esta interpretación culpa a la Reserva Federal, y especialmente a la so oficina en Nueva York, de la crisis por inaición.
Esplicación actual de consensu
Les principales escueles de pensamientu económicu actuales coinciden en que'l gobiernu d'un país tien d'esforciase pa mantener los agregaos macroeconómicos interconectaos -ufierta monetaria y/o demanda agregada- nuna senda de crecimientu estable. Cuando hai amenaza de depresión económica los bancos centrales tienen que inyectar liquidez nel sistema bancariu, y el gobiernu tien de recortar impuestos y aumentar los sos gastos pa caltener estable la cantidá de dineru en circulación y sostener la demanda nominal total. Al entamu de la Gran Depresión la mayoría los economistes creyíen na llei de Say y nel poder autorregulador del mercáu, y nun foron quién a desplicar por qué la depresión tenía sío tan fonda.
109 Virginis
109 Virginis (109 Vir / HD 130109 / HR 5511) ye una estrella na constelación de Virgu asitiada cerca de la llende con Serpens. Entá escareciendo de denominación de Bayer ye la séptima estrella más brillosa de la so constelación, con magnitú aparente +3,71. Alcuéntrase a 129 años lluz del Sistema Solar.
Gran Depresión
Esplicación actual de consensu
La idea del liquidacionismu, esto ye, qu'había permitise a los bancos que quebraran que ficieran talo, yera una posición principalmente sostenida pola escuela austriaca. Según esa visión, la depresión ye una bona medicina. El beneficiu de la depresión vién-y de que provoca la liquidación d'inversiones fallíes y de negocios y empreses que quedaron anticuaos per aciu del desarrollu teunolóxicu, y eso llibera factores de producción (capital y trabayu) d'estos sectores improductivos pa emplegalos notros sectores económicos teunolóxicamente más dinámicos. Acordies colos autores d'esta escuela inclusive anque l'axuste de la economía traiga bancarrotes masives ha de permitise que seya asina, pues eso ye bono pa la economía. Los historiadores económicos cada vegada tán más d'alcuerdu en que'l siguimientu d'esta tesis liquidacionista polos responsables de la Reserva Federal produció unes consecuencies desastroses.
109 Virginis
109 Virginis ye una estrella blanca de la secuencia principal de tipu espectral A0V con una temperatura superficial de 9683 K. Les sos carauterístiques son bien similares a les de Vega (α Lyrae), siendo la so lluminosidá 52 vegaes mayor que la del Sol y el so radiu 2,7 vegaes mayor que'l radiu solar. La distinta distancia que nos dixebra d'una y otra —109 Virginis ta cinco veces más alloñada que Vega— fai qu'ésta última seya muncho más brillosa. La so elevada velocidá de rotación de siquier 290 km/s ye enforma mayor que la del Sol, de tan solo 2 km/s. Per otra parte, amuesa un conteníu metálico —entendiendo por metales aquellos elementos más pesaos que l'heliu— bien inferior al del Sol, con un índiz de metalicidá [Fe/H] = -0,80. Tien una masa 2,58 vegaes mayor que la del Sol. Con una edá averada de 295 millones d'años, percorrió yá'l 68% del so trayeutu dientro de la secuencia principal.
Juan Carlos Murúa
Juan Carlos Murúa foi un futbolista y entrenador arxentín. Xugó en equipos como Racing Club de Avellaneda, Argentinos Juniors y Club Atlético Platense, sumando un total de 239 partíos y 1 gol.
Gran Depresión
Esplicación actual de consensu
Al respectu de les polítiques económiques del presidente Herbert Hoover, dellos economistes como Barry Eichengreen y J. Bradford DeLong faen notar que'l presidente tentó de caltener el presupuestu estatal equilibráu hasta 1932, cuando perdió la confianza nel so Secretariu del Tesoru, Andrew Mellon, y destituyolu del cargu. Pesie a lo que los liquidacionistes esperaben y teníen predecío, una gran parte del stock de capital nun foi reinvertíu demientres los años de la Gran Depresión; simplemente desapaeció. Un estudio d'Oliver Blanchard y Lawrence Summers demostró que la recesión causó una cayida de l'acumulación neta de capital, que taba en 1933 perbaxu de los niveles de 1924. Milton Friedman dixo que'l liquidacionismu yera namái cháchara peligrosa, y escribió:
109 Virginis
Anque catalogada como una posible estrella variable (NSV 6794) con una oscilación nel so rellumu de magnitú +3,70 a +3,75, recién estudios indiquen que nun s'aprecia variación significativa dende 1979.
Juan Carlos Murúa
Foi direutor téunicu de dellos equipos de fútbol, como por exemplu, el Gimnasia y Esgrima La Plata.
Gran Depresión
Otres esplicaciones non monetaristes modernes
La esplicación monetaria tien dos debilidaes. La primera ye la so incapacidá pa esplicar por qué la demanda de dineru cayía más rápidamente que la ufierta durante la recesión inicial de 1930-31. La segunda ye que tampoco esplica por qué en marzu de 1933 entamó la recuperación magar que les tases d'interés a cortu plazu siguíen cercanes a cero y la ufierta monetaria siguía cayendo. Eses preguntes tenten de ser contestaes por esplicaciones modernes que parten de la esplicación monetaria de Friedman y Schwarz y-y añaden factores non monetarios.
a) Deflación de la deuda
Irving Fisher defende que'l factor principal que llevó a la Gran Depresión foi un círculu viciosu de deflación y sobreendeudamientu creciente, y alcontró nueve factores que, interactuando en condiciones de deuda escesiva y deflación, crearon los mecanismos propicios pa la quiebra económica. La cadena de socesos ye la siguiente:
Mientres el crash de 1929 que precedió a la Gran Depresión, los requisitos de marxen yeren namái del 10%. Esto ye, los bancos prestaben nueve dólares por cada dolar qu'un inversor depositara. Cuando'l mercáu fundió los corredores trataron de recuperar estos préstamos, pero la xente nun pudo pagalos. Los bancos entamaron a quebrar porque los deudores dexaron de pagar y los depositantes foron en masa a retirar los sos depósitos, xenerando llercies bancarios consecutivos nún bancu tras otru. Les garantíes gubernamentales y les regulaciones de la Reserva Federal destinaes a prevenir esi tipu de llercies nun s'usaron o nun funcionaron, y les quiebres bancaries causaron la perda de miles de millones de dólares n'activos. right|thumb|300px|Depositantes protestando enfrente la sé del Bank of United States tres de la so quiebra en 1931. Les deudes pendientes, amás, aumentaron enforma en valor relativu, porque los precios y los ingresos cayeron un 20-50% pero les deudes siguíen teniendo'l mesmu valor nominal. Dempués del llercia de 1929, y mientres los diez primeros meses de 1930, 744 bancos quebraron nos Estaos Xuníos (nel conxuntu de la década de los 30 quebraríen un total de 9.000). Pa abril de 1933 7.000 millones de dólares en depósitos taben conxelaos en bancos quebraos o que quedaran ensin llicencia dempués de la promulgación de la Emergency Banking Act en marzu d'esi añu. Les quiebres encadenábense cuando los banqueros reclamaben el pagu d'hipoteques que los prestatarios nun podíen pagar. La perspeutiva de beneficios futuros escasos, d'otra banda, enlenteció o detuvo completamente la inversión na industria y la construcción; y la perspeutiva d'impagos cada vegada mayores fizo que los bancos que sobrevivían foran cada vegada más conservadores a la hora de dar préstamos. Dedicáronse a aumentar les sos reserves de capital y dexaron d'emprestar, y eso intensificó la presión deflacionista. La economía entró nún circulu viciosu que fizo la recesión cada vez más fonda.
La liquidación de la deuda nun podía siguir el ritmu de la cayida de precios que causó. La búsqueda masiva de liquidez aumentó'l valor de cada billete de dólar que se tenía respectu al valor de los activos financieros, que la so cotización cayía de siguío. Asina, los esfuercios de los individuos pa disminuyir la cantidá de dineru que debían facíen qu'esta aumentara. Anque parezca chocante, cuantes más pagaben los deudores más debíen. Esti procesu convirtió en 1933 nuna gran depresión lo que pa 1930 entá yera una recesión ente otres más.
La teoría de Fisher, cuando foi enunciada, nun foi mui influyente. Los sos críticos argumentaben que'l círculu deuda-deflación nun yera más qu'una redistribución de dinero ente dos grupos, el de los deudores y el de los acreedores, y que les redistribuciones nun teníen por qué tener efeutos macroeconómicos significativos.
A partir de la hipótesis monetaria de Friedman y Schwartz y de la hipótesis de Fisher Ben Bernanke alcontró otra vía alternativa na que la crisis financiera afectó a la producción. Parte del argumentu de Fisher de que los grandes descensos nel nivel de precios y nos ingresos nominales de la xente llevaron a aumentar los niveles reales de deuda, y de qu'esto aumentó les tases d'insolvencia y nesa situación baxaba la demanda agregada y esto provocaba una nueva deflación nos precios que zarraba'l círculu viciosu de la deuda y la deflación. Según Bernanke un pequeñu descensu nel nivel de los precios fai pasar riqueza de manes de los deudores a la de los acreedores ensin dañar la economía, pero cuando la deflación ye importante la cayida nel preciu de los activos axuntada cola quiebra de los deudores provoca un descensu del valor de los activos nos balances bancarios. Los bancos reaccionan endureciendo les condiciones pa dar préstamos, y esto provoca una contraición del créditu que daña enforma la economía. La falta de créditu fai baxar el consumu y la inversión, y esto provoca un descensu de la demanda agregada qu'ayuda tamién a intensificar la espiral deflacionista.
b) La hipótesis de les espectatives
right|thumb|300px|Producción industrial de los Estaos Xuníos (1928-[[1939).]] De magar la corriente principal del pensamientu económicu allíniase colo que se conoz como nueva síntesis neoclásica, les espectatives son un elementu central de los modelos macroeconómicos. Según Peter Temin, Barry Wigmore, Gauti B. Eggertsson y Christina Romer la clave pa la recuperación y el posterior final de la Gran Depresión vieno del bon manexu de les espectatives de la población. La tesis básase na observación de que dempués de dellos años de deflación y una recesión perfonda dellos indicadores económicos importantes punxéronse en positivu xustamente en marzu de 1933, cuando Franklin Delano Roosevelt xubió al poder. Los precios de los artículos de consumo pasaron de la deflación a una sele inflación, la producción industrial tocó fondu esi mes de marzu, y les inversiones dobláronse en cantidá esi añu respectu al anterior, con un puntu d'inflesión en marzu. Nun hai fuercies monetaries qu'espliquen esi cambéu. La ufierta monetaria siguía cayendo, y les tases d'interés a cortu plazu siguíen peraveraes a cero. Primeru d'esi mes de marzu de 1933 la xente esperaba que la deflación y la recesión siguieran, polo que nin siquiera coles tases d'interés a cero foi posible l'estímulu de la inversión. Pero cuando Roosevelt anunció grandes cambios na política del país la xente entamó a creyer na posibilidá del crecimientu económicu, y eses espectatives, col tipu d'interés a cero, consiguieron estimular la inversión. Los cambeos de la política monetaria y fiscal de Roosevelt axudaron a facer creyibles los sos oxetivos de política económica, y les espectatives d'aumentar los ingresos futuros y de que los precios xubieran estimularon la demanda y la inversión. L'analís suxer que la eliminación de dogmas políticos como'l gold standard (el sistema que facía depender la cantidá de dineru circulante de la cantidá de reserves d'oru del país, pol cual teóricamente podía cambiase'l dineru), la necesidá de tener un presupuestu equilibráu en tiempu de crisis o la necesidá de que'l estáu federal tuviera'l menor tamañu posible provocaron un gran cambiu nes espectatives al que dellos autores atribúin ente'l 70-80% de la responsabilidá del aumentu de producción y precios que se produció ente 1933 y 1937. Calcularon tamién que de nun haber esi cambéu y continuaran les polítiques hooverianes la economía tendría siguío cayendo en 1933, y la producción industrial tendría cayío, pa 1937, un 30% sobre'l nivel de 1933
La recesión de 1937-38, que frenó la salida de la Gran Depresión, esplícase según esta teoría pol miéu de la población a que los suaves axustes de la política fiscal y monetaria del añu 1937 foran los primeros pasos pa restaurar les polítiques anteriores a marzu de 1933.
Teoríes heterodoxes
Anguaño les esplicaciones contemporánees a la crisis de les escueles austriaca y marxista nun tienen sofitu ente la comunidá académica, como tampoco lu tienen otres esplicaciones alloñaes de la que viéremos darréu. Sicasí, paga la pena comentales.
Escuela austriaca
Ente los teóricos de la escuela austriaca d'economía qu'escribieron sobro les causes de la Depresión tenemos al austriacu Friedrich Hayek y al d'Estaos Xuníos Murray Rothbard, autor de America's Great Depression (1963). Según la so visión, que coincide nesto cola de los monetaristes, la Reserva Federal, que fora creada en 1913, tien muncha de la culpa, pero la causa principal de la Depresión foi la espansión de la ufierta monetaria na década de 1920, que llevó a un espoxigue económicu impulsáu pol créditu que yera insostenible nel tiempu.
Esta inflación de la ufierta monetaria provocó un aumentu insostenible de los precios de los activos (aiciones y bonos) y de los bienes de capital. Cuando la Reserva Federal quixo facer un axuste, en 1928, yá yera tarde, y na visión d'esta escuela foi inevitable qu'hubiera una contraición económica significativa. En febreru de 1929 Hayek publicó un ensayu prediciendo qu'esa forma d'actuar de la Reserva Federal había causar una crisis que diba entamar nos mercaos d'aiciones y del créditu.
Rothbard afirma tamién que'l apoyu del gobiernu a les empreses fallides y el caltenimientu de los salarios perriba de los sos valores de mercáu prollongaron la Depresión. Hayek, al contrariu, xunióse na década de 1970 a los monetaristes na so convicción de que la Reserva Federal contribuyó a allargar la Depresión al permitir que la ufierta monetaria menguara enforma nos primeros años de la crisis. Lo que nun quita pa que, en 1932 y 1934, tuviera criticao a la Reserva Federal y al Bancu d'Inglaterra por nun tener una postura más contraccionista al respective.
Escuela marxista
Karl Marx vía que la recesión y la depresión económica yeren inevitables nel capitalismu de llibre mercáu, una y bones nun hai más restricciones a l'acumulación de capital aparte del propiu mercáu. Na visión marxista el capitalismu tiende a crear acumulaciones de riqueza descontrolaes, lo que provoca una sobreacumulación de capital que lleva inevitablemente a la crisis. Una crisis qu'aparez cíclicamente y ye una carauterística regular del patrón de crecimientu económicu y crisis que los marxistes llamen desarrollu caóticu del capitalismu. Ye un dogma, pa munchos marxistes, qu'eses crisis son inevitables y han ser cada vegada más graves hasta que les contradicciones inherentes en la incompatibilidá ente'l mou de producción y el desarrollu de les fuercies productives algame un puntu final de quiebra del sistema. Nesta lóxica, los periodos de crisis son propicios pa intensificar la llucha de clases y forciar el cambiu social.
Teoría de la desigualdá
Dos economistes de la década de 1920, Waddill Catchings y William Trufant Foster, popularizaron una teoría qu'influyó en muchos llexisladores, y que defendía que la economía producía más de lo que consumía porque los consumidores nun teníen ingresos suficientes. Poro, fora la desigual distribución de la riqueza na década de 1920 la que causara la Gran Depresión.
Según esta visión, la causa primera de la Gran Depresión foi la sobreinversión na capacidá de la industria pesada, que nun se correspondía con un aumento nin de salarios nin de beneficios nos pequeños negocios independientes (comerciu, granxes...). La solución al problema yera la inyeición de dineru nos bolsillos de los consumidores al traviés de polítiques gubernamentales. Había que redistribuir la capacidá de compra, manteniendo la base industrial y la so capacidá productiva pero inflando precios y salarios p'aumentar la capacidá de gastu de los consumidores. Foster y Catchings recomendaben, pa consiguilo, el desarrollu de grandes programes de construcción d'infraestructures a nivel estatal y federal, un conseyu que había ser puestu en práutica por Hoover y especialmente Roosevelt.
Teoría de la sobreproducción
Les trés décades primeres del sieglu XX foron un tiempu de gran aumentu de la producción económica, secundariu a la lletrificación, el desarrollu de la producción en masa y la mecanización de l'agricultura, que provocaron un gran crecimientu de la productividá que produció un escesu de capacidá productiva que se consiguía cada vegada con menos trabayadores. Esi gran ascensu de la productividá de les grandes industries del país y los sos efeutos sobre la producción, los salarios y la xornada llaboral foron estudiaos por Spurgeon Bell en 1940 nel so llibru Productivity, Wages and National Income (Productividá, salarios ya ingresu nacional).
Causes del empeoramientu global de la depresión
El patrón oru (gold standard) foi'l mecanismu primariu de tresmisión a otros países de la Gran Depresión. Nómase patrón oru al sistema monetariu qu'afita'l valor de la unidá monetaria d'un país en rellación con una cantidá determinada d'oru. Esti sistema yera'l vixente en tol mundu na década de 1920, y obligó a qu'inclusive aquellos países que nun sofrieron quiebres bancaries nin una contraición de la masa monetaria nún primer momentu foran forciaos a adoptar polítiques deflacionistes cuando les altes tases d'interés nos países que yá les adoptaran provocaron una salida d'oru nos países con tases d'interés baxes.
El patrón oru
Dalgunos estudios económicos tienen señalao que igual que la recesión espardiose per ende por culpa de la rixidez del patrón oru, foi la suspensión de la convertibilidá n'oru, o la devaluación de les monedes en rellación con esi patrón, lo que más axudó a que la recuperación fora posible. right|thumb|300px|Comparanza de la fondura de la depresión en diferentes países en función del momentu del so abandonu del patrón oru. Toles monedes importantes del mundu abandonaron el patrón oru demientres la Gran Depresión. La primera en facelo foi la llibra esterlina británica. Pa enfrentar los ataques especulativos sobro ella, que taben dexándolu ensin reserves, el Bancu d'Inglaterra decidió en setiembre de 1931 dexar de cambiar billetes de llibra por oru, y la moneda entamó a flotar nos mercaos internacionales de divises. Esi mesmu añu Xapón y los países escandinavos abandonaron el patrón oru esi mesmu añu. Italia o los Estaos Xuníos siguieron nelli hasta 1932 o 1933. De magar, namái los países del nomáu "bloque del oru" (Francia, Polonia, Bélxica y Suiza) caltuvieron so usu hasta 1935-36.
Análisis económicos posteriores amuesen que la rapidez cola que los países abandonaron el patrón oru prediz de manera bastante fiable lo ceo que se recuperaron. Asina, Gran Bretaña y Escandinavia, que lu dexaron en 1931, recuperáronse bien primeru que Francia o Bélxica, que lo caltuvieron muncho más tiempu. Y países como China, que teníen un patrón plata, evitaron casi por completu la depresión. La correlación ente'l abandonu tempranu del patrón y la severidá de la crisis y la rapidez en salir de la crisis tien demostráose pa docenes de países, incluyíos los países en desarrollu, y val pa desplicar en parte el por qué de la diferente duración de la depresión en países estremaos.
El colapsu del comerciu internacional
Munchos economistes tienen afirmao que la drástica reducción del comerciu internacional dempués de 1930 axudó a facer más fonda la depresión, especialmente nos países mui dependientes del so comerciu esterior. La mayoría los economistes ya historiadores culpen en parte del colapsu a la llei Hawley-Smoot, aprobada'l 17 de xunu de 1930, qu'elevó unilateralmente los aranceles d'Estaos Xuníos a los productos importaos. La reaición, en forma de lleis de conteníu similar, d'otros países fizo que la decayencia del comerciu fora perimportante. Les esportaciones d'Estaos Xuníos, por exemplu, reduciéronse en valor, en 1933, a una tercera parte de les de 1929, y el preciu per unidá esportada cayó amás alredor d'un tercio, especialmente nel casu de materires primes como'l trigu, l'algodón, el tabacu y la madera.
La salida de la Depresión
Na mayoría los países la recuperación económica entamó en 1933. Pesie a ello, el PNB (Productu Nacional Brutu) de los Estaos Xuníos, por exemplu, nun había recuperar los sos niveles de 1929 nuna década, y el paru, d'un 25% en 1933, tovía afectaba en 1940 al 15% de la población.
Nun hai alcuerdu ente los economistes sobre cuálu foi'l motivu qu'emburrió la recuperación económica que vivió'l país demientres los años de presidencia de Roosevelt, ni tampoco'l de la recesión de 1937 que lu interrumpió. La visión más estendida ente los especialistes indica que les polítiques del New Deal de Roosevelt provocaron o aceleraron la recuperación, magar que nunca foron lo suficientemente agresives como pa sacar totalmente de la recesión a la economía del país. Dalgunos economistes apunten tamién a los efeutos positivos de les espectatives de reflación -vuelta de los precios al so nivel previu dempués d'un periodu de deflación- y l'ascensu de les tases d'interés nominales que les pallabres y les aiciones de gobiernu de Roosevelt auguraben, y atribuin a la retirada d'eses polítiques reflacionaries la recesión de 1937. Una de les lleis que revirtieron el procesu de reflación foi la llei bancaria (Banking Act) de 1935, qu'obligó a los bancos a aumentar les sos reserves; esto produció una contraición de la masa monetaria que frenó la recuperación. Sicasí, el PNB volvió a la so tendencia creciente yá en 1938.
Según la economista Christina Romer el crecimientu de la oferta de dineru provocada pola entrada de grandes cantidaes d'oru nel circuitu monetariu del país foi un elementu fundamental na recuperación de la economía d'Estaos Xuníos. Esa llegada d'oru debiose en parte a la devaluación del dólar, pero tamién al deterioru de la situación política n'Europa. Friedman y Schwartz, pela so banda, atribuyeron la recuperación a factores monetarios, y defenden que foi interrumpíu y retardáu pol mal manexu de la política monetaria de la Reserva Federal. Ben Bernanke, presidente de la Reserva Federal ente 2006 y 2014, coincidía na afirmación de que los factores monetarios tuvieron gran importancia tanto na decayencia de la economía mundial como na so recuperación. Pero tamién piensa que los factores políticos ya institucionales tuvieron un papel importante, especialmente no que cinca a la reconstrucción y reestructuración del sistema financieru, y cree pernecesario esaminar la Gran Depresión dende una perspeutiva internacional y non puramente d'Estaos Xuníos.
El papel de les muyeres
Denyse Baillargeon, na so obra Making Do: Women, Family and Home in Montreal during the Great Depression, describe cómo les ames de casa d'una ciudá industrial moderna se las amañaron nuna dómina de falta de dinero y recursos. Bien de veces, cuando yeren de clase baxa, repitieron lo que ficieran les sos mas pa sacales a ellas alantre na infancia: cocinaben xinta de pocu costu (sopes, llegumes...), mercaben los cortes más baratos de carne, aprovechaben los restos del asáu dominical pa facer bocadillos y sopa... Cosíen y remendaben la ropa, intercambiaben lo que-yos sobraba coles vecines, calentaben menos la casa que primero de la depresión... y dexaben la renovación del mobiliariu y los electrodomésticos pa tiempos meyores. Toa esta actividá facía de les muyeres, según Baillargeon, un pilar fundamental de la economía familiar. Munches de les sos informantes, amás, tamién teníen trabayos temporales fuera de casa, alquilaben habitaciones a güespedes o llavaben ropa o cosíen a cambiu de dineru o de daqué que necesitaran y pudieran consiguir.
L'efeutu de la Segunda Guerra Mundial na recuperación económica
right|thumb|230px|La falta de homes pa trabayar permitió la entrada de la muyer, demientres la guerra, en sectores económicos d'emplegu tradicionalmente masculín. La opinión más espardida ente los historiadores ye la de que la Gran Depresión finó col entamu de la Segunda Guerra Mundial. Munchos economistes creyen que'l gastu gubernamental p'atender les necesidaes béliques provocó, o a lo menos aceleró, la recuperación de la depresión, magar que ye cierto que hai dellos otros que-y quiten importancia como factor causal de la recuperación. Lo que dengún niega, sicasí, ye que polo menos axudó al facer menguar el paru
La política de rearme que precedió la llegada de la guerra axudó a estimular les economíes europees dende 1937. Pa esi añu el paru tenía baxáu n'Inglaterra a 1,5 millones de persones, y desapaeció dempués de l'aniciu de la guerra. Nos Estaos Xuníos la entrada en guerra en 1941 eliminó finalmente los efeutos económicos de la Gran Depresión, y colocó la tasa de paru perbaxu'l 10%. El masivu gastu armamentísticu fizo doblarse la tasa de crecimientu económicu, acabando col paru y faciendo que los empresarios, escaeciendo la creciente delda nacional y los altos impuestos, ficieran por renovar les sos empreses pa consiguir los contratos gubernamentales.
Kazimir Malévich
Kazimir Severínovich Malévich, (en rusu, Казимир Северинович Малевич), foi un pintor rusu,  creador del suprematismu, unu de los movimientos de la vanguardia rusa del sieglu XX.
Biografía
En 1886 la familia treslladar a Kursk, onde'l padre consigue un trabayu nel ferrocarril. Al traviés de reproducciones, Malévich conoz el trabayu d'Iván Shishkin y Iliá Repin, dos pintores naturalistes pertenecientes a un grupu conocíu como Peredvízhniki.
Empieza a pensar que la so misión como artista ye representar la naturaleza lo más oxetivamente posible. Ente los emplegaos del ferrocarril, atopa dellos aficionaos y amantes del arte colos que forma una asociación y un estudiu cooperativu. Ellí oi falar de les Escueles de San Petersburgu y Moscú. Siente la necesidá de formase académicamente y va a Moscú en 1904. El so trabayu, nesta dómina, siempres pintura del natural, faise cada vez más impresionista. Foi un periodu relativamente llargu y estable, nel que la so atención centrar nos estudios de paisaxes, con composiciones sólides, a pesar de la fragmentación, En xunto, estos trabayos producen una impresión estática y estraña, lo que sería más palantre el conteníu típico de Malévich, la espresión de les sos idees esenciales.
En Rapaza con flor de 1903 alviértese un acercamientu al estilu de Bonnard. Nesta etapa impresionista, Malévich reinterpreta la descomposición y la saca escontra la superficie de la tela, concentrándose nel planu pictóricu, lo cual facer# posible el desenvolvimientu d'otros sistemes; ello ye que tolos artistes rusos pasaron por una etapa impresionista cuando yá esti movimientu pasara en Francia, apurriéndo-y entós elementos y afayos de los últimos enclinos.
A la so llegada a Moscú, visita la Escuela de Pintura, Escultura y Arquiteutura. Na primavera de 1905 vuelve a Kursk y sigue pintando del natural: el so trabayu adquier una calidá neoimpresionista.
Vuelve a Moscú na seronda y toma parte na Batalla de les Barricaes. La so primer esposición tien llugar en 1907, cuando participa con dos dibuxos na XIV Amuesa de l'Asociación d'Artistes de Moscú; ente los participantes atópense Natalia Goncharova, Wassily Kandinsky y Mijaíl Lariónov.
En 1907 tien llugar la esposición Vellocino d'Oru, na que s'inclúi una importante aportación d'arte francés (Pierre Bonnard, Georges Braque, Paul Cézanne, André Derain, Paul Gauguin, Albert Gleizes, Henri Matisse, etc) y del español Pablo Picasso, que Malévich ve per primer vegada.
En 1908, alvertir na so obra un interés creciente polos iconos rusos y l'arte popular (Relaxación); Bañistas, este mesmu añu, apurre al estilu impresionista dellos elementos del estilu modernu, y nos autorretratos de finales de la década Malévich evidencia les influencies del Fauvismu y el Espresionismu; sicasí, ye'l Neoprimitivismu l'estilu modernu que más-y inflúi, un estilu nel que retrata llabradores trabayando nos campos o nes ilesies, con formes trupes y sólides, n'actitúes estátiques, casi conxelaes, onde afaya una nueva forma de construyir el cuadru namái al traviés del volume.
thumb|200px|[[L'afilador de cuchiellos, de 1912.]] En 1909 casóse con Sofía Rafalóvich. Un añu más tarde participa nuna serie d'esposiciones entamaes por Mijaíl Lariónov y Natalia Goncharova, como Sota de Diamantes. En 1911 amuesa nel Primer Salón de Moscú trés series d'obres (mariellu, blancu y colloráu) nes qu'intenta integrar los sos esperimentos con el color nun nuevu sistema. N'abril participa na tercer esposición del grupu de San Petersburgu Soyuz molodyozhi (Unión Nueva), xunto con Natalia Goncharova, Mijaíl Lariónov y Vladímir Tatlin. 1911 ye tamién l'añu de la so dómina cubista (Semeya de Kliun), d'un cubismu ortodoxu cercanu al del Braque y Picasso. En 1912 pinta L'afilador de cuchiellos, onde combina los sos métodu personal colos del Futurismu.
En 1914, Tommaso Marinetti, el creador del Manifiestu Futurista italianu, visita Moscú; en febreru, Malévich y Morgunov faen una demostración futurista. Nesi mesmu añu participa con delles obres nel Salón de los Independientes de París. L'añu siguiente participa na esposición Tranvía V: Primer Esposición Futurista en Petrográu con Muyer na tranvía y Caballero en Moscú.
Nacencia del Suprematismu
thumb|200px|21 de les 39 obres espuestes por Malévich na esposición 0,10. 1915
1915 ye l'añu de la nacencia del Suprematismu, nun testu escritu por Malévich pa presentar el so propiu trabayu nuna segunda esposición llamada Última Esposición Futurista: 0,10. Nesta esposición realizada en Petrográu y onde abandona'l futurismu, cuelga trenta y nueve obres astractes y presentar como'l nuevu realismu pictóricu, ente elles el famosu Cuadráu negru, que supón un xiru capital na evolución de Malévich y de tola pintura moderna.
thumb|180px|left|Cartelu de la esposición Última Esposición Futurista: 0,10. 1915
Publica un pequeñu folletu que titula Dende'l cubismu al suprematismu n'arte, el nuevu realismu en pintura, escontra l'absoluta creación, onde esplica'l significáu del so nuevu trabayu; al añu siguiente edita un nuevu folletu tituláu Dende'l cubismu y el futurismu al suprematismu, el nuevu realismu pictóricu.
Col suprematismu, Malévich amenorga los elementos pictóricos al mínimu estremu (el planu puru, el cuadráu, el círculu y la cruz) y desenvuelve un nuevu llinguaxe plásticu que podría espresar un sistema completu de construcción del mundu (Malévich).
Plantegar col Suprematismu, la xera ingente de recodificar el mundu, "Malévich apoderó les condiciones de la esistencia humana, de cuenta que pudo operar con un llinguaxe cósmicu p'afirmar l'orde global y les lleis xenerales del universu". El sistema foi construyíu en tola so complexidá. Malévich escribió: "Les claves del Suprematismu tán llevándome a afayar coses fora de la conocencia. Los mios nuevos cuadros non yá pertenecen al mundu". "Cuadráu negru non yá retó a un públicu qu'había perdíu interés poles innovaciones artístiques, sinón que falaba como una forma nueva de busca de Dios, el símbolu d'una nueva relixón" (Sarabiánov).
thumb|200px|[[Composición suprematista, 1916.]]
En 1916, sigue coles sos actividaes públiques pa dar a conocer el nuevu enclín: con Iván Puní, otru suprematista, da una llectura popular-científica sobre'l Cubismu, el Futurismu y el Suprematismu, según una demostración de cómo'l dibuxu del natural ye la base del Cubofuturismu.
En 1917, ye escoyíu xefe del Departamentu d'Arte de los Soldaos del Soviet delegaos en Moscú. Nos primeros díes de la Revolución d'Ochobre ye nomáu pol conseyu supervisor de les coleiciones del Kremlin. Sigue esponiendo la so obra suprematista cola Sota de Diamantes y opónse a los tradicionalistes, quien s'enfrenten a los artistes de vanguardia que sofiten la revolución.
En 1918, ye lleváu a Petrográu pa dirixir unu de los Estudios de los Talleres Llibres del Estáu; diseña los decoraos pa la gran obra de Vladímir Mayakovski Misteria Bouff, dedicada a la revolución y representada en Petrográu.
En 1919, Mijaíl Lariónov y Natalia Goncharova salar de l'asociación Sota de Diamantes, por cuenta de la escesiva atención que se-y empresta al arte occidental en desterciu de les innovaciones ruses; entamen la so propia esposición con dellos simpatizantes, titular La Cola de Pollín y participen, ente otros, Malévich, Tatlin y el recién llegáu Marc Chagall. Nesta amuesa, Malévich presenta un gran grupu d'obres neoprimitivistas, cola vida llabradora y la naturaleza como tema central. Traba amistá con Mijaíl Matiushin, que ta tratando d'entamar una collaboración ente la Sota de Diamantes y la Unión Nueva.
Esi mesmu añu (1919), participa na Conferencia sobre los Museos, onde decide establecese los Museos de Cultura Artística, museos namái pal arte de vanguardia; participa na X Esposición Añal en Moscú con dieciséis obres suprematistas, ente elles, les serie de cuadros blancu sobre blancu que son contestaes por Aleksandr Ródchenko cola serie de negru sobre negru. En xunu termina'l so llargu ensayu teóricu Sobre'l nuevu sistema d'Arte. En setiembre, por suxerencia d'El Lissitzky, allega a trabayar a la Escuela d'Arte de Vítebsk, onde trata d'introducir un nuevu conceutu d'educación artística, nel que toles formes del arte basar nel Suprematismu ya intégrense nun sistema universal. N'avientu de 1919 tien llugar la primera retrospectiva de la so obra na XVI Esposición Nacional de Moscú.
En 1920 pon en práutica nuna obra les sos idees sobre la coleutivización del Arte y l'enseñanza en Vítebsk, que titula col nome de UNOVIS (Utverdíteli nóvogo iskusstva - Forxadores del arte nuevo); tamién ye l'añu de finalización del Suprematismu. Dalgún tiempu antes, Malévich treslladara la énfasis creativu a la investigación teórica.
En 1921 surden diferencies en redol al métodu y trata d'instauralo en Moscú, onde topeta coles idees del Constructivismu y, especialmente, con Vladímir Tatlin. L'añu siguiente completa'l so testu Suprematismu, el mundu como Non-oxetividá y participa nuna esposición coleutiva en Berlín con obres cubistes y suprematistas. La esposición va viaxar más tarde al Stedelijk Museum d'Ámsterdam.
En 1923 empieza les sos investigaciones sobre una arquiteutura suprematista en diversos dibuxos y apuntes, y ye nomáu direutor del nuevu departamentu d'investigación del Muséu de Cultura Artística. Esi añu muerre la so segunda muyer pero sigue viviendo nel so dacha de Nemchínovka, cerca de Moscú. Nel branu de 1923 participa na XIV Bienal de Venecia con un Cuadráu negru, un Círculu negru y una Cruz negra.
En 1925 asume la direición del departamentu d'investigación dexáu por Tatlin, y realiza modelos en madera de la so arquiteutura suprematista a los que denomina arkhitektons. Casar por tercer vegada. En 1926 el departamentu del Muséu cierra, y él termina'l so testu Introducción a la teoría del elementu adicional en pintura, que nun va llegar a publicar. En 1927 viaxa a Polonia y a Berlín; n'abril visita la Escuela de la Bauhaus de Dessau y conoz a Gropius y a Moholy-Nagy, quien s'encarga de consiguir publicar n'Alemaña dalgunos de los sos escritos, ente ellos «Die gegenstandslose Welt» (El mundu non-oxetivu); al traviés de l'asociación de los arquiteutos progresistes de Berlín, realiza una esposición nel Grosse Berliner Kunstausstellung. Entama la idea de rodar una película suprematista con Hans Richter. A la so vuelta d'Alemaña sigui trabayando nel Institutu Estatal pa la Historia del Arte en Leningráu.
En 1932 concédese-y un llaboratoriu pa esperimentar nel Muséu Estatal Rusu. El so trabayu ye llargamente representáu na esposición Quince años d'Arte Ruso y la so obra vuelve a finales de los años venti a la figuración (Home y Caballu).
En 1935 participa con cinco retratos na Primer Amuesa d'Artistes de Leningráu, que va ser la so última esposición na Xunión Soviética hasta 1962. En 1936, les sos obres dexaes como regalos mientres el so viaxe a Alemaña son escoyíes por Alfred H. Barr, direutor del Muséu d'Arte Moderno de Nueva York, pa ser incluyíes en cubismu y arte astracto. Muerre'l 15 de mayu d'esi añu y como homenaxe a la so contribución al arte, el conceyu de Leningráu costea los sos exequias.
El Muséu Estatal Rusu adquier entós munches de les sos obres y concede una pensión a la so familia.
Asamblea Nacional de Laos
L'Asamblea Nacional de Laos (laosianu: Sapha Heng Xat) ye'l parllamentu unicameral de la República Democrática Popular Lao. L'Asamblea Nacional axuntar en Vientián.
Historia
left|miniaturadeimagen|Asamblea Nacional de Laos en [[Vientián.]] L'Asamblea Nacional foi establecida na so forma actual pola Constitución de Lao de 1991, en sustitución de l'Asamblea Popular Suprema (esta postrera tamién conocida como'l Conseyu Popular Supremu). Los diputaos son electos cada cinco años.
Dempués de les eleiciones d'avientu de 1997, el númberu d'escaños aumentó a 99, anuncióse una nueva estructura y escoyóse a Samane Vignaket como'l so presidente.